b'\n_START_ARTICLE_\nRoland Matt\n_START_PARAGRAPH_\nRoland Matt (s\xc3\xbcndinud 24. veebruaril 1991) on Eesti F\xc3\xbc\xc3\xbcsika\xc3\xbcli\xc3\xb5pilaste Seltsi (F\xc3\x9cS) \xc3\xbcks asutajatest, kes on tuntud ka teadust populariseeriva telesaate "Rakett 69" 2013. aasta kevadhooaja finalistina.\n_START_SECTION_\nElulugu\n_START_PARAGRAPH_\nAastatel 1998\xe2\x80\x932007 \xc3\xb5ppis Roland Tartu Tamme G\xc3\xbcmnaasiumis, keskhariduse omandas aastail 2007\xe2\x80\x932010 Hugo Treffneri G\xc3\xbcmnaasiumis, mille l\xc3\xb5petas ainealaste kiituskirjadega. Alatest 2010. aastast \xc3\xb5pib Tartu \xc3\x9clikooli Loodus- ja tehnoloogiteaduskonnas (LOTE) f\xc3\xbc\xc3\xbcsika erialal._NEWLINE_Juba kooli ajal paistis Roland silma teadmistega loodusteaduste vallas: 2006. aastal osales rahvusvahelisel loodusteaduste ol\xc3\xbcmpiaadil Brasiilias; 2008. aastal K\xc3\xbcprosel toimunud Euroopa loodusteaduste ol\xc3\xbcmpiaadil (EUSO), kus sai h\xc3\xb5bemedali; 2009. ja 2010. aastatel osales Mehhikos ja Horvaatias toimunud rahvusvahelisel f\xc3\xbc\xc3\xbcsikaol\xc3\xbcmpiaadil (IPhO), m\xc3\xb5lemal korral sai aukirja.'